Qozog‘istonning Turkiston viloyatida O‘zbekiston fuqarosini avtobus urib ketdi

“Turkiston—Chimkent” trassasining Qozog‘istonning Turkiston viloyatining Yepkendi posyolkasidan o‘tgan qismida 23-avgustga o‘tar kechasi O‘zbekiston fuqarosi E.A.ni avtobus urib ketgan.
O‘zbekistonning Olmaota shahridagi Bosh konsulxonasining ma’lum qilishicha, YTH oqibatida O‘zbekiston fuqarosi halok bo‘lgan.
Yo‘l-transport hodisasi bo‘yicha jinoiy ish ochilib, tergov olib borilmoqda. Bosh konsulxona vaziyatni nazoratga olgan.
“Konsullik-huquqiy departamenti marhumning oila a’zolari va yaqinlariga ta’ziya bildiradi”, — deyiladi TIV axborotida.